1. ปัจจัยความเสี่ยง

ธุรกิจรับเหมาก่อสร้าง (ดำเนินการโดยบริษัท)

1.1 ความเสี่ยงจากการพึ่งพิงลูกค้ารายใหญ่

บริษัทได้ดำเนินธุรกิจรับเหมาก่อสร้างมาประมาณ 10 ปี ด้วยคุณภาพและความซื่อตรงต่อลูกค้า
จึงได้รับความไว้วางใจให้รับงานก่อสร้างในโครงการต่างๆ บริษัทรับงานจากกลุ่มบริษัท เอเชี่ยน
พร็อพเพอร์ตี้ ดีเวลลอปเม้นท์ จำกัด (มหาชน) “AP” ซึ่งผู้ถือหุ้นรายใหญ่ของบริษัท (ปี 2545 และ
ปี 2546 บริษัทมีรายได้จากกลุ่ม AP ร้อยละ 75 และ 76 ตามลำดับ)
โดยเงื่อนไขและราคาค่าก่อสร้างที่บริษัทได้รับ จากกลุ่ม AP เป็นไปตามปกติการค้าโดยทั่วไป
ซึ่งการรับงานดังกล่าวส่งผลดีต่อบริษัทในด้านการรับเงินค่าก่อสร้างที่ตรงตามเวลา
และเร็วกว่าผู้พัฒนาอสังหาริมทรัพย์รายอื่น
ส่งผลให้บริษัทสามารถบริหารกระแสเงินสดเพื่อใช้ในการรับงานได้มากขึ้น
อย่างไรก็ตามตั้งแต่กลางปี 2547
บริษัทได้เริ่มมีการขยายงานนอกกลุ่มมากขึ้นอย่างเป็นสาระสำคัญพร้อมกับเริ่มเข้าประมูลและรับงานจากหน่วยงานราชการ

(หน่วย : ล้านบาท)

  ------------------- ---------- -------- ---------- -------- ---------- --------
  รายได้รับเหมาก่อสร้าง   2546       %        2547       %        2548       %

  กลุ่ม AP              485.68     76.6%    467.44     47.9%    771.39     49.3%

  บริษัท ที่เกี่ยวข้อง       -          0.0%     100.18     10.3%    92.14      5.9%

  บริษัทอื่น              148.57     23.4%    409.17     41.9%    700.78     44.8%

  รวม                 634.25     100.0%   976.79     100.0%   1,564.31   100.0%
  ------------------- ---------- -------- ---------- -------- ---------- --------

1.2 ความเสี่ยงจากการรับเหมาที่อิงกับธุรกิจบ้านจัดสรร

การตัดสินใจในการซื้อบ้านของผู้บริโภคจะขึ้นอยู่กับ ภาวะเศรษฐกิจโดยรวมของประเทศ
อัตราดอกเบี้ย ความเชื่อมั่นในตัวเจ้าของโครงการรวมถึงกำลังซื้อของผู้บริโภคเอง
ดังนั้นผู้รับเหมาก่อสร้างที่รับงานต่อจากผู้พัฒนาอสังหาริมทรัพย์จึงมีความเสี่ยงจากการลดลงของรายได้ที่จะผันแปรไปตามปัจจัยที่กล่าวมาแล้วข้างต้น
แต่อย่างไรก็ตามบริษัทได้แสดงให้เห็นว่าบริษัทตระหนักถึงความเสี่ยงดังกล่าวโดยมีนโยบายลดความเสี่ยงจากการพยายามกระจายการรับเหมางานก่อสร้างไปยังธุรกิจอื่น
ได้แก่ อาคารโรงงาน งานก่อสร้างระบบสาธารณูปโภค อาคารพักอาศัยและสำนักงาน ศูนย์การค้า
และงานราชการ โดยยังยึดหลักการส่งมอบงานที่มีคุณภาพตรงตามเวลาที่กำหนด
ซึ่งจะช่วยกระจายความเสี่ยงให้กับบริษัทและทำให้บริษัทได้รับความน่าเชื่อถือเพิ่มขึ้นได้
และหลังจากที่บริษัทเข้าเป็นบริษัทจดทะเบียนในตลาดหลักทรัพย์แล้วบริษัทมีความเชื่อมั่นว่าบริษัทจะมีข้อได้เปรียบในส่วนของการรับงานที่หลากหลายมาชดเชยความเสี่ยงดังกล่าวได้
โดยหากพิจารณาข้อมูลของบริษัทรับเหมาก่อสร้างขนาดใหญ่ ซึ่งส่วนใหญ่อยู่ในตลาดหลักทรัพย์ฯ
มีทุนจดทะเบียนค่อนข้างสูงพบว่าบริษัทดังกล่าวจะเน้นการรับงานก่อสร้าง
และสาธารณูปโภคขนาดใหญ่จากภาครัฐและเอกชน หรือรับงานก่อสร้างอาคารสูง
และด้วยต้นทุนการดำเนินงานที่ค่อนข้างสูง
จึงไม่สามารถลงมารับงานแข่งกับผู้รับเหมาขนาดกลางที่มีอยู่น้อยรายและขนาดเล็กได้
ในขณะที่ผู้รับเหมาขนาดเล็กจะมีทุนจดทะเบียนต่ำ
และเป็นบริษัทนอกตลาดหลักทรัพย์ซึ่งสามารถรับงานในปริมาณที่จำกัดและขาดความน่าเชื่อถือจากเจ้าของโครงการในด้านการเงิน
แรงงาน และระยะเวลาการส่งมอบงาน
ดังนั้นบริษัทซึ่งมีจุดยืนที่ชัดเจนและมีประสบการณ์ในการก่อสร้างบ้านมาเป็นเวลานานกว่า 10
ปีประกอบกับฐานะการเงินที่มั่นคง และเน้นการรับงานในระยะเวลา 1-1.5 ปี
จึงนับว่าเป็นบริษัทขนาดกลางที่ได้รับความไว้วางใจในการรับงานก่อสร้างบ้านจัดสรรเป็นจำนวนมาก
รวมทั้งอาคารแนวราบ และอาคารขนาดกลาง

(หน่วย : ล้านบาท)

  ----------------------- -------- ------- -------- ------- ---------- -------
  รายได้รับเหมาก่อสร้าง       2546     %       2547     %       2548       %

  งานบ้าน                  504.26   79.5%   626.53   64.1%   780.08     49.9%

  งานอาคารสูง              -        0.0%    -        0.0%    89.84      5.7%

  อาคารขนาดกลาง โรงงาน    129.99   20.5%   350.26   35.9%   694.39     44.4%
  งานระบบ                                                              

  Total                   634.25   79.5%   976.79   64.1%   1,564.31   49.9%
  ----------------------- -------- ------- -------- ------- ---------- -------

1.3 ความเสี่ยงจากความผันผวนของราคาวัสดุก่อสร้าง

วัสดุก่อสร้างที่เป็นต้นทุนหลักได้แก่ ปูน ซีเมนต์ และเหล็ก
ซึ่งถ้ามีการปรับราคาของสินค้าดังกล่าวจะมีผลกระทบโดยตรงต่อกำไรของบริษัท
โดยวัสดุก่อสร้างข้างต้นจะมีความผันผวนตามภาวะเศรษฐกิจ และ ความต้องการของตลาด
ซึ่งบริษัทได้พยายามลดความเสี่ยงจากการผันผวนของราคาวัสดุข้างต้นรวมถึงวัสดุก่อสร้างอื่นจากการที่บริษัทฯ
รับงานก่อสร้างระยะสั้นในช่วง 1-1.5 ปีเท่านั้นในงานก่อสร้างอาคาร
สำหรับงานก่อสร้างบ้านบริษัทจะรับงานและมีการลงนามในสัญญาเป็นเฟส
เพื่อให้สามารถปิดโครงการให้เร็วและสามารถปรับราคาใหม่ได้ทันกับราคาวัสดุก่อสร้างที่เพิ่มขึ้น
ในขณะเดียวกันบริษัทจะพยายามทำสัญญาซื้อล่วงหน้าในวัสดุก่อสร้างหลัก
รวมถึงการที่บริษัทผลักภาระในเรื่องของความผันผวนของราคาวัสดุโดยการให้ลูกค้าเป็นผู้ทำการจัดหาวัสดุหลักให้แก่บริษัทแทน
ซึ่งจะมีมูลค่าประมาณร้อยละ 30-40 ของมูลค่าโครงการ

1.4 ความเสี่ยงจากการขาดแคลนแรงงานและบุคลากร

แรงงานเป็นปัจจัยที่มีผลต่อระยะเวลาการก่อสร้างและการส่งมอบให้ตรงตามสัญญา
ซึ่งบางครั้งอาจประสบปัญหาการขาดแคลนแรงงานในช่วงเทศกาล
เนื่องจากการเดินทางกลับภูมิลำเนาของแรงงาน นอกจากนี้ยังเกิดจากการเปลี่ยนที่ทำงาน
อันเนื่องมาจากค่าแรงที่ดีกว่า
ดังนั้นบริษัทได้กำหนดวิธีการบริหารงานโดยวางแผนให้สอดคล้องกับช่วงวันหยุดเทศกาล
การเพิ่มแรงงานต่างด้าวชดเชยแรงงานที่ขาด การจ่ายค่าจ้างตรงตามเวลา
จัดระเบียบและสวัสดิการที่เหมาะสมให้แรงงานตามอายุงานที่ทำงานต่อเนื่องให้บริษัท
เพื่อให้แรงงานมีความผูกพันและรู้สึกมั่นคงกับงานที่ทำ และในกรณีการจัดหาผู้รับเหมารายย่อยนั้น
เนื่องจากบริษัทได้ประกอบธุรกิจรับเหมาก่อสร้างกว่า 10 ปี
จึงมีผู้รับเหมารายย่อยที่มีความชำนาญหลายราย ซึ่งเป็นผู้ที่ทำงานให้กับบริษัทมาเป็นเวลานาน
โดยได้รับงานอย่างต่อเนื่อง รวมถึงการจ่ายค่าตอบแทนที่เหมาะสม และตรงเวลา
ดังนั้นในอดีตที่ผ่านมา บริษัทไม่เคยประสบกับภาวะขาดแคลนแรงงานอย่างรุนแรง

1.5 ความเสี่ยงด้านเงินทุนหมุนเวียน

ในธุรกิจรับเหมาก่อสร้างนั้น
บริษัทจำเป็นต้องใช้เงินทุนหมุนเวียนค่อนข้างสูงสำหรับการขยายการรับงาน
เนื่องจากจำเป็นจะต้องสำรองไว้สำหรับการประมูลงาน การประกันผลงาน
และใช้ในการดำเนินงานก่อสร้างโดยเฉพาะในช่วงเริ่มงานซึ่งเป็นการจ่ายในส่วนของค่าแรง
ค่าวัสดุก่อสร้าง
ซึ่งบริษัทได้ลดความเสี่ยงดังกล่าวโดยการกระจายการรับงานก่อสร้างเพื่อให้ครอบคลุมทุกประเภทธุรกิจ
ซึ่งใช้ระยะเวลาในการก่อสร้างค่อนข้างสั้นโดยมีระยะเวลาในการก่อสร้างโดยเฉลี่ยอยู่ระหว่าง
1-1.5 ปีต่อโครงการเท่านั้น
นอกจากนี้บริษัทยังจัดหาแหล่งเงินทุนจากสถาบันการเงินให้เพียงพอกับความต้องการ
โดยกำหนดระยะเวลา และเงื่อนไขของการชำระเงินต้นและดอกเบี้ย
ให้เหมาะสมกับการดำเนินโครงการต่างๆ ของบริษัท

ธุรกิจผลิตและขายพื้นคอนกรีตอัดแรง วัสดุก่อสร้าง และให้บริการติดตั้งพื้นคอนกรีตอัดแรง
(ดำเนินงานโดยบริษัทย่อย “พีซีเอ็ม”)

1.1 ความเสี่ยงจากการถูกฟ้องร้องกรณีละเมิดสิทธิบัตร

ในกรณีที่พีซีเอ็ม ได้ถูกบมจ. ดีคอนโปรดักส์ (“ดีคอน”)
ฟ้องร้องดำเนินคดีกรณีละเมิดสิทธิบัตรแผ่นพื้นสำเร็จรูป 3 ขา
กับศาลทรัพย์สินทางปัญญาและการค้าระหว่างประเทศกลาง (ประเทศไทย) ในเดือนสิงหาคม 2547
โดยได้ระบุว่าบมจ. ดีคอนโปรดักส์ ได้รับสิทธิบัตรดังกล่าวแล้ว และได้เรียกร้องค่าเสียหายเป็นเงิน
210.50 ล้านบาทนั้น ซึ่งคิดเป็นร้อยละ 34.57 ของส่วนของผู้ถือหุ้นตามงบการเงินรวม ณ วันที่ 31
ธันวาคม 2548 โดยข้อเท็จจริงทางพีซีเอ็ม ได้พัฒนาแผ่นพื้นชนิด 6 ขามาโดยตลอด
จนได้เป็นแผ่นพื้นชนิด 3 ขาขึ้นมา จึงได้ทดลองผลิตและออกจำหน่ายในปี 2544 เป็นต้นมา
ทางพีซีเอ็มได้มีหนังสือถึงสำนักสิทธิบัตร กรมทรัพย์สินทางปัญญา
เพื่อขอให้ตรวจสอบผลิตภัณฑ์แผ่นพื้นชนิด 3 ขา
ที่พีซีเอ็มผลิตและจำหน่ายอยู่นั้นมีส่วนเหมือนหรือคล้ายคลึงกับแบบผลิตภัณฑ์ที่ดีคอนจดสิทธิบัตรไว้หรือไม่
ซึ่งทางสำนักสิทธิบัตร กรมทรัพย์สินทางปัญญา ได้มีหนังสือตอบถึงข้อแตกต่างของผลิตภัณฑ์ของพีซีเอ็ม
ว่ามีความแตกต่างไปจากแบบผลิตภัณฑ์ที่ ดีคอน จดสิทธิบัตรไว้

จากข้อเท็จจริงดังกล่าวข้างต้น ในเดือนตุลาคม 2547 พีซีเอ็ม
ได้ยื่นคำร้องเรียนต่อกระทรวงพาณิชย์เพื่อขอเพิกถอนสิทธิบัตรของดีคอน และในเดือนธันวาคม 2547
พีซีเอ็มได้ดำเนินการฟ้องดำเนินคดีฐานละเมิดลิขสิทธิ รวมทั้งฟ้องร้องเรียกร้องค่าเสียหายจากดีคอน
ต่อศาลทรัพย์สินทางปัญญาและการค้าระหว่างประเทศกลาง (ประเทศไทย) ทุนทรัพย์รวม 510
ล้านบาท โดย ณ ปัจจุบันตามรายงาน
ศาลได้รวมคดีทั้งสองคดีขึ้นพิจารณารวมกันเพื่อกำหนดประเด็นการนำสืบใหม่ในวันที่ 30 มีนาคม
2549 เวลา 13.30 น.
แล้วจึงเริ่มมีการสืบพยานซึ่งคาดว่าคดีจะมีคำพิพากษาถึงที่สุดต้องใช้เวลาประมาณ 4-5 ปี

อย่างไรก็ตาม สำนักงานกฎหมาย ที่ได้รับมอบหมายจากพีซีเอ็ม ได้ให้ความเห็นว่า
สิทธิบัตรของดีคอนพึงถูกเพิกถอน
เพราะแบบผลิตภัณฑ์ที่ดีคอนได้ขอจดสิทธิบัตรนั้นไม่ใช่แบบผลิตภัณฑ์ที่มีการคิดค้นใหม่
โดยเป็นผลิตภัณฑ์ที่เป็นการเลียนแบบของบุคคลอื่น สำนักงานกฎหมายจึงเชื่อว่า
พีซีเอ็มน่าจะเป็นฝ่ายชนะคดี (พิจารณาเอกสารแนบ 3)

1.2 ความเสี่ยงเกี่ยวกับความผันผวนของราคาวัตถุดิบ

[]วัตถุดิบส่วนใหญ่ที่ใช้ในการผลิตได้แก่ ปูนซิเมนต์ เหล็กลวดแรงดึงสูง ซึ่งคิดเป็นสัดส่วนร้อยละ
50-80 ของต้นทุนวัตถุดิบที่ใช้ในการผลิตแผ่นพื้นสำเร็จรูป
มีความผันผวนของราคาตามกลไกของตลาดทั้งในและต่างประเทศ
พีซีเอ็มจึงได้พยายามลดความเสี่ยงดังกล่าว
โดยการสั่งซื้อวัตถุดิบในปริมาณที่เหมาะสมกับปริมาณสั่งซื้อจากลูกค้าไว้ล่วงหน้าในช่วงระยะเวลาที่มีความผันผวนของราคา
ซึ่งฝ่ายจัดซื้อจะมีการติดตามข้อมูลอยู่ตลอดเวลา
อย่างไรก็ตามตลาดแผ่นพื้นสำเร็จรูปเป็นตลาดที่มีการแข่งขันสูงเนื่องจากมีผู้ผลิตรายย่อยเป็นจำนวนมาก
ซึ่งราคาและคุณภาพสินค้าของผู้ผลิตแต่ละรายไม่ต่างกัน ดังนั้นการเลือกซื้อสินค้าของลูกค้า
จึงขึ้นอยู่กับความสามารถในการส่งสินค้าได้ตามกำหนดเวลา และบริการหลังการขาย ซึ่งพีซีเอ็ม
ประกอบธุรกิจภายใต้ชื่อ มานานกว่า 20 ปี จึงได้รับการยอมรับจากลูกค้าทั่วไป
โดยฝ่ายบริหารคาดว่าพีซีเอ็มมีส่วนแบ่งทางการตลาดแผ่นพื้นท้องเรียบประมาณร้อยละ 40
ของตลาดแผ่นพื้นท้องเรียบ

สำหรับผลิตภัณฑ์คอนกรีตเสริมใยแก้ว ซึ่งมีใยแก้วเป็นส่วนประกอบสำคัญ คิดเป็นสัดส่วนร้อยละ 80
ของต้นทุนวัตถุดิบที่ใช้ในการผลิต พีซีเอ็มได้นำเข้าจากต่างประเทศผ่านผู้แทนจำหน่ายในประเทศ
โดยพิจารณาด้านราคาและการขนส่งสินค้าได้ตรงตามเวลา
พีซีเอ็มมีความเสี่ยงจากความผันผวนของราคาวัตถุดิบน้อยมาก
เนื่องจากผลิตภัณฑ์คอนกรีตเสริมใยแก้ว
เป็นสินค้าที่ผลิตตามคำสั่งซื้อซึ่งมีรูปแบบแตกต่างกันตามความต้องการของลูกค้าแต่ละราย
โดยสามารถตั้งราคาแปรผันตามต้นทุนวัตถุดิบได้
ดังนั้นราคาขายของผลิตภัณฑ์จึงค่อนข้างสูงเมื่อเปรียบเทียบกับต้นทุนวัตถุดิบ
การเปลี่ยนแปลงของต้นทุนใยแก้วจึงไม่มีผลกระทบมากนัก

1.3 ความเสี่ยงจากการแข่งขัน

เนื่องจากธุรกิจผลิตวัสดุก่อสร้างสำเร็จรูป เป็นธุรกิจที่ใช้เงินลงทุนไม่สูง
และเทคโนโลยีที่ใช้ในการผลิตไม่ได้มีความซับซ้อน
ดังนั้นเมื่อแนวโน้มภาคอสังหาริมทรัพย์มีการฟื้นตัวอย่างต่อเนื่อง
รวมทั้งความต้องการของผู้รับเหมาก่อสร้างที่ต้องการใช้วัสดุก่อสร้างสำเร็จรูปเพิ่มขึ้น
เพื่อความรวดเร็วและการควบคุมต้นทุนในการก่อสร้าง จากสภาวการณ์ดังกล่าว
จึงมีผู้ประกอบการรายใหม่ๆ เกิดขึ้นเพื่อรองรับความต้องการดังกล่าว
แต่การดำรงอยู่ของผู้รับเหมาที่เพิ่งเข้ามาใหม่
จะอยู่ในอุตสาหกรรมได้นานหรือไม่จำเป็นต้องสร้างฐานลูกค้าซึ่งเมื่อตลาดมีการหดตัว
ผู้ผลิตรายใหม่ไม่สามารถขายสินค้าได้ในราคาสูง ก็จะค่อยๆ ถอนตัวออกจากอุตสาหกรรมไป
แต่อย่างไรก็ตามพีซีเอ็มได้พยายามรักษาส่วนแบ่งการตลาดในส่วนของแผ่นพื้นแบบท้องเรียบ
ซึ่งบริษัทเป็น 1 ใน 2 ของผู้ผลิตรายใหญ่ร่วมกับบมจ. ดีคอนโปรดักส์ โดยฝ่ายบริหารคาดว่า ทั้ง 2
บริษัทมีส่วนแบ่งการตลาดรวมกันประมาณร้อยละ 80 ของตลาดแผ่นพื้นท้องเรียบ และแผ่นพื้น 3 ขา
บริษัทพยายามรักษาส่วนแบ่งการตลาดโดยการควบคุมต้นทุนการผลิต การรักษาคุณภาพของสินค้า
และการให้บริการหลังการขาย โดยในส่วนของคอนกรีตเสริมใยแก้ว
บริษัทพีซีเอ็มได้พยายามพัฒนารูปแบบของผลิตภัณฑ์ให้มีหลากหลายรูปแบบมากขึ้น
และมีความเป็นสินค้ามาตรฐานมากขึ้น